Blaze7451/Wiki-th-20250601 huggingface dataset:
เสนาธิการทหารอากาศสหรัฐ

เสนาธิการทหารอากาศสหรัฐ (Chief of Staff of the United States Air Force) เป็นตำแหน่งตามกฎหมายของกองทัพอากาศสหรัฐ และเป็นตำแหน่งระดับสูงสุดของนายทหารในกองทัพอากาศสหรัฐ ทำหน้าที่เป็นผู้แทนกองทัพอากาศในที่ประชุมคณะเสนาธิการร่วม เป็นหัวหน้าที่ปรึกษาฝ่ายทหารของรัฐมนตรีว่าการทบวงทหารอากาศ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดี
เสนาธิการทหารอากาศสหรัฐจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ เสนาธิการทหารอากาศมียศทหารเป็นพลเอก
เสนาธิการทหารอากาศสหรัฐมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพอากาศหรือหน่วยรบ จึงมิอาจเทียบได้กับตำแหน่งผู้บัญชาการทหารอากาศในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม

**อ้างอิง**
หมวดหมู่:กองทัพอากาศสหรัฐ
หมวดหมู่:คณะเสนาธิการร่วม
อึนเจอรา

อึนเจอรา (translit=ənǧära, pron), บิดเดนา (Biddeena) หรือ ตัยทา (translit=ṭayta) เป็นขนมปังแผ่นแบนชนิดหนึ่ง มีเนื้อสัมผัสเป็นรูพรุนคล้ายฟองน้ำ โดยดั้งเดิมแล้วทำจากแป้งเทฟฟ์ที่นำมาหมักจนเกิดรสเปรี้ยว อึนเจอราเป็นอาหารหลักชนิดหนึ่งในเอธิโอเปีย เอริเทรีย และบางส่วนของซูดาน โดยเป็นส่วนสำคัญของมื้ออาหารเทียบเท่ากับขนมปังหรือข้าวในวัฒนธรรมอื่น ๆ
วิธีการทำอึนเจอราแบบดั้งเดิมนั้นใช้วัตถุดิบเพียงสองอย่าง คือแป้งเทฟฟ์กับน้ำ แป้งเทฟฟ์ได้จากการบดเมล็ดของเทฟฟ์ (Eragrostis tef) ซึ่งเป็นพืชตระกูลหญ้าที่มีรับประทานและเก็บเกี่ยวมาแต่โบราณในแถบที่สูงเอธิโอเปีย การเพาะปลูกเทฟฟ์มีจำกัดอยู่ในพื้นที่บางแห่งที่มีระดับความสูงปานกลางและมีปริมาณน้ำฝนเหมาะสมเท่านั้น และเนื่องจากเป็นพืชที่ให้ผลผลิตน้อย จึงถือว่ามีราคาค่อนข้างแพงสำหรับครัวเรือนเกษตรกรโดยทั่วไป เนื่องจากเกษตรกรในเอธิโอเปียหันมาเพาะปลูกธัญพืชชนิดอื่น ๆ เช่น ข้าวสาลี ข้าวบาร์เลย์ ข้าวโพด หรือข้าวทดแทน บางครั้งจึงมีการนำแป้งที่ทำจากธัญพืชเหล่านี้มาใช้เป็นส่วนผสมของอึนเจอราแทนเทฟฟ์ เมล็ดเทฟฟ์จะถูกคัดชั้นคุณภาพตามสีของมันเพื่อนำไปใช้ทำอึนเจอราที่มีสีสันต่างกันไป ได้แก่ เนิจ ("ขาว"), เกย ("แดง") และ เซอร์เกอญา ("ผสม") นอกจากนี้ ข้อจำกัดทางทำเลที่ตั้งหรือทางการเงินของบางครัวเรือนทำให้ครัวเรือนนั้นไม่สามารถหาเทฟฟ์มาสำหรับทำอึนเจอราได้ จึงมีการนำแป้งของข้าวบาร์เลย์ ข้าวฟ่าง และมิลลิตมาใช้ทำอึนเจอราแทนเช่นกัน กระนั้น ก็ยังนิยมใช้เทฟฟ์ในการทำอึนเจอราเพราะสามารถให้สี กลิ่น และรสที่ดีกว่า นอกจากนี้ อึนเจอราที่ทำมาจากแป้งเทฟฟ์ยังมีสถานะทางมูลค่าที่สูงกว่า โดยที่ชนิดที่เป็นแป้งสีขาวจะมีมูลค่าและสถานะสูงกว่าชนิดแป้งสีแดง
การทำอึนเจอราเริ่มจากการนำแป้งเทฟฟ์ไปผสมกับน้ำ แล้วเติมหัวเชื้อ อือร์โช ซึ่งเป็นของเหลวสีน้ำตาลเหลืองที่เอ่อขึ้นจากแป้งเทฟฟ์ที่หมักไว้ครั้งก่อน ๆ (อือร์โช ประกอบไปด้วยแบคทีเรียกลุ่มแอรอบิกหลายชนิดในสกุล Bacillus และยีสต์หลากชนิด ได้แก่ Candida milleri, Rhodotorula mucilaginosa, Kluyveromyces marxianus, Pichia naganishii และ Debaromyces hansenii เรียงตามลำดับสัดส่วนที่พบ) ทิ้งไว้ให้ส่วนผสมเกิดกระบวนการหมักประมาณ 2–3 วัน แป้งหมักจะมีรสเปรี้ยวจาง ๆ จากนั้นจึงนำไปปิ้งบนเตาที่เรียกว่า มือตัด (ምጣድ) หรือ โมโกโก (ሞጎጎ) เตา มือตัด ที่เก่าแก่ที่สุดปรากฏพบในแหล่งโบราณคดีที่มีอายุราว ค.ศ. 600 ในปัจจุบันนิยมใช้เตาไฟฟ้า เนื่องจากเตาดินแบบดั้งเดิมนั้นมีประสิทธิภาพต่ำและใช้ถ่านไม้จำนวนมากกว่า ทำให้เกิดควันที่เป็นมลพิษต่อครัวเรือนและเป็นอันตรายต่อผู้คนโดยเฉพาะเด็ก

**อ้างอิง**

**แหล่งข้อมูลอื่น**
  The Deep Dish on Chicago Ethiopian Companion website to Kloman's book Mesob Across America -  Traditional Ethiopian Injera Recipe -  Here, Eat This: A Beginner's Guide to Ethiopian Food A Houston Press article that outlines all the basics for Ethiopian cuisine   - s2cid=144183630 - de Solier, Isabelle. Food and the Self: Consumption, Production, and Material Culture. Bloomsbury Academic. 2013
หมวดหมู่:ขนมปังแบน
หมวดหมู่:อาหารหมักดอง
หมวดหมู่:อาหารประจำชาติ
หมวดหมู่:อาหารโซมาลี
หมวดหมู่:อาหารเอธิโอเปีย
หมวดหมู่:อาหารเอริเทรีย
หมวดหมู่:โชเซ็ตสึกะ นิ นาโร

หมวดหมู่:เว็บไซต์วรรณกรรมญี่ปุ่น
หมวดหมู่:โอตากุ
หมวดหมู่:นวนิยายบนเว็บ
ผู้บัญชาการยุทธอวกาศสหรัฐ

ผู้บัญชาการยุทธอวกาศ (Chief of Space Operations) เป็นตำแหน่งตามกฎหมายของกองทัพอวกาศสหรัฐ และเป็นตำแหน่งระดับสูงสุดของนายทหารในกองทัพอวกาศสหรัฐ ทำหน้าที่เป็นผู้แทนกองทัพอวกาศในที่ประชุมคณะเสนาธิการร่วม เป็นหัวหน้าที่ปรึกษาฝ่ายทหารของรัฐมนตรีว่าการทบวงทหารอากาศ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดี
ผู้บัญชาการยุทธอวกาศจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธอวกาศมียศทหารเป็นพลเอก
ผู้บัญชาการยุทธอวกาศมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพอวกาศ จึงมิอาจเรียกว่าผู้บัญชาการทหารอวกาศ กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม

**อ้างอิง**
หมวดหมู่:กองทัพอวกาศสหรัฐ
หมวดหมู่:คณะเสนาธิการร่วม
แน็งมย็อน

แน็งมย็อนCite press release |date=2014-05-02 |script-title=ko:주요 한식명 로마자 표기 및 표준 번역 확정안 공지 |url=http://www.korean.go.kr/front/board/boardStandardView.do?board_id=4&mn_id=17&b_seq=1465 |website=National Institute of Korean Language |language=ko |df=dmy-all (MC2000=naengmyeon; เป็นชื่อเรียกในเกาหลีใต้) หรือ แร็งมย็อน (MR=raengmyŏn; เป็นชื่อเรียกในเกาหลีเหนือ) เป็นอาหารจานบะหมี่จากเกาหลีเหนือ ประกอบด้วยเส้นหมี่เส้นยาวและบางทำมาจากแป้ง นิยมใช้แป้งบักวีต (메밀) แต่ก็มีที่ใช้แป้งมันฝรั่ง แป้งมันเทศ และแป้งเท้ายายม่อมญี่ปุ่น (칡) เช่นกัน
ในปัจจุบัน มุลแน็งมย็อน (물냉면) ถือเป็นแน็งมย็อนแบบที่นิยมรับประทานในฤดูร้อน กระนั้น ในอดีตนิยมทานในฤดูหนาว

**ประวัติศาสตร์**
ในเอกสารสมัยศตวรรษที่ 19 ชื่อ ทงกุกเซชีกี (동국세시기, 東國歲時記) ระบุว่า แน็งมย็อน มีทำมาตั้งแต่สมัยจักรวรรดิโชซ็อน และเป็นอาหารจากเกาหลีเหนือนิยมมากเป็นพิเศษในเปียงยางและฮัมฮึง ก่อนจะกลายมาเป็นที่นิยมไปทั่วทั้งคาบสมุทรเกาหลีหลังเกิดสงครามเกาหลีขึ้น

**รูปแบบ**
มุลแน็งมย็อน มีที่มาจากเปียงยาง เป็นอาหารที่นิยมทานในฤดูร้อน ส่วน พีบิมแน็งมย็อน (비빔냉면) คือแน็งมย็อนใส่น้ำพริก พีบิมแน็งมย็อน ชนิดมีที่มาจากฮัมฮึง เรียกว่า ฮเวแน็งมย็อน (회냉면) มีการเพิ่มปลาดิบดอง (ฮเว) ลงไปด้วย
ชุงกุกแน็งมย็อน (중국냉면) เป็นหมี่เย็นเกาหลีที่ได้รับอิทธิพลจากจีน ส่วนอาหารจานเดียวกันนี้ในจีนเรียกว่า "หมี่เย็นเกาหลี" (朝鲜冷面) หรือ "หมี่เย็นจีนตะวันออกเฉียงเหนือ" (东北冷面) เป็นที่นิยมมากในแถบตะวันออกเฉียงเหนือของจีนซึ่งมีพรมแดนติดกับเกาหลีเหนือ

**ในวัฒนธรรม**
ในรายการปกิณกะ อินฟินิตแชลลินจ์ ของเกาหลีใต้ พัก มย็อง-ซู และเจสซิกา ช็อง อดีตสมาชิกเกิลส์เจเนอเรชัน ได้ร่วมกันแสดงดนตรีและร้องเพลง "แน็งมย็อน" ซึ่งตั้งชื่อตามชื่อของอาหารจานนี้ เพลงนี้กลายเป็นเพลงยอดนิยมเพลงหนึ่ง 
ระหว่างการประชุมสุดยอดครั้งแรกระหว่างคิม จ็อง-อึน ผู้นำเกาหลีเหนือ กับมุน แจ-อิน ผู้นำเกาหลีใต้ คิมได้มอบแร็งมย็อนแบบเปียงยางเป็นของขวัญแก่มุน

**อ้างอิง**
หมวดหมู่:อาหารเกาหลี
หมวดหมู่:วัฒนธรรมเกาหลีเหนือ
หมวดหมู่:บะหมี่
หมวดหมู่:อาหารจากเส้นของเกาหลี
หมวดหมู่:อาหารจากเส้นเย็น
แกงสะแล

แกงสะแล หรือภาษาไทยถิ่นเหนือเรียก แก๋งสะแล เป็นอาหารไทยภาคเหนือประเภทแกง โดยนำผลสะแลอ่อนมาแกงใส่หมูสามชั้น กระดูกหมูหรือใส่ปลาแห้ง ใช้พริกแกงเช่นเดียวกับแกงผักหวาน แกงผักเสี้ยว (พริกแห้ง กระเทียม หอมแดง กะปิ ปลาร้าต้มสุก เกลือ) แต่ใส่ข่าและตะไคร้เป็นเครื่องแกงด้วย รวมถึงมีการใส่มะเขือเทศลงไปด้วย เพื่อชูรสเปรี้ยวเล็กน้อย ในบางพื้นที่ก็จะใส่น้ำมะขามลงไปด้วยเพื่อให้ออกเปรี้ยวนำก็จะกลายเป็น แกงส้มสะแล และรับประทานในช่วงหน้าหนาว เพราะสะแลจะออกดอกมากช่วงเดือนธันวาคมถึงมีนาคม
จากการศึกษาของเสาวภา ศักยพันธุ์ เมื่อ พ.ศ. 2534 พบว่าแกงสะแลปริมาณ 100 กรัม มี 96.36 แคลอรี โปรตีน 10.36 กรัม ไขมัน 2.46 กรัม คาร์โบไฮเดต 8.25 กรัม แคลเซียม 180.89 มิลลิกรัม ฟอสฟอรัส 55.60 มิลลิกรัม เหล็ก 1.95 มิลลิกรัม วิตามินเอ 179.12 อาร์อี วิตามินบีหนึ่ง 0.26 มิลลิกรัม วิตามินบีสอง 0.33 มิลลิกรัม ไนอะซิน 2.40 มิลลิกรัม และวิตามินซี 8.17 มิลลิกรัม ผลสะแลมีสรรพคุณช่วยให้เจริญอาหาร และมีสารต้านอนุมูลอิสระ

**อ้างอิง**
หมวดหมู่:แกง
หมวดหมู่:อาหารไทยภาคเหนือ
คณะเสนาธิการผสม

คณะเสนาธิการผสมทำการประชุมในควิเบก 23 สิงหาคม ค.ศ. 1943
คณะเสนาธิการผสม (Combined Chiefs of Staff) ย่อเป็น CCS คือคณะเสนาธิการทหารสูงสุดของสหรัฐและสหราชอาณาจักรในช่วงสงครามโลกครั้งที่สอง รับผิดชอบเกี่ยวกับทุกการตัดสินใจหลักเชิงนโยบายของทั้งสองประเทศ ภายใต้การอนุมัติของนายกรัฐมนตรีวินสตัน เชอร์ชิล และประธานาธิบดีแฟรงกลิน ดี. โรสเวลต์
คณะเสนาธิการผสมถูกจัดตั้งขึ้นจากข้อสรุปในการประชุมอาร์คาเดีย (Arcadia Conference) ที่วอชิงตัน ระหว่างวันที่ 22 ธันวาคม 1941 ถึง 14 มกราคม 1942 ไม่นานหลังการโจมตีที่เพิร์ลฮาร์เบอร์

**อ้างอิง**
หมวดหมู่:การเมืองในสงครามโลกครั้งที่สอง
กองกําลังป้องกันชาติ

กองกําลังป้องกันชาติ (National Guard แนชนัลการ์ด) บ้างเรียก กองกำลังพิทักษ์มาตุภูมิ คือกำลังทหารส่วนรัฐ และถือเป็นส่วนหนึ่งของระบบกำลังสำรองของกองทัพบกสหรัฐและกองทัพอากาศสหรัฐเมื่อมีภารกิจในระดับชาติสหรัฐ กองกำลังป้องกันชาติอยู่ภายใต้การบังคับบัญชาสองแบบ ทั้งจากรัฐบาลกลางและจากรัฐบาลท้องถิ่น
กองกำลังป้องกันชาติถือเป็นกำลังสำรองทางทหารซึ่งประกอบด้วยสมาชิกกองกองกำลังป้องกันชาติของห้าสิบรัฐ ตลอดจนเกาะกวม, หมู่เกาะเวอร์จิน, ปวยร์โตรีโก และวอชิงตัน ดี.ซี. รวมทั้งหมด 54 หน่วยเอกเทศ กฎหมายกำหนดให้สมาชิกทุกคนของกองกำลังป้องกันชาติถือเป็นทหารกองหนุนของสหรัฐโดยอัตโนมัติ
กองกำลังป้องกันชาติของห้าสิบรัฐอยู่ภายใต้คำสั่งของผู้ว่าการรัฐ ผู้ว่าการรัฐอาจเรียกระดมกองกำลังป้องกันชาติให้เข้าประจำหน้าที่เพื่อช่วยเหลือในเหตุภัยพิบัติหรือสถานการณ์ฉุกเฉินในรัฐของตน มีพายุหมุน น้ำท่วม และแผ่นดินไหวเป็นอาทิ อย่างไรก็ตาม กองกำลังป้องกันชาติของวอชิงตัน ดี.ซี. จะอยู่ภายใต้คำสั่งของประธานาธิบดีสหรัฐ
เนื่องจากกองกำลังป้องกันชาติมีสถานะเป็นทหารกองหนุนประเภทหนึ่ง ผู้บังคับบัญชาสูงสุดของกองกำลังป้องกันชาติจึงเป็นประธานาธิบดีสหรัฐ ซึ่งกฎหมายบัญญัติให้ประธานาธิบดีเป็นผู้บัญชาการทหารกองหนุนของสหรัฐ กิจการกองกำลังป้องกันชาติอยู่ภายใต้การบริหารของอธิบดีกรมกองกำลังป้องกันชาติซึ่งมียศเป็นพลเอกและเป็นสมาชิกคณะเสนาธิการร่วม

**อ้างอิง**
หมวดหมู่:กองทัพบกสหรัฐ
หมวดหมู่:กองทัพอากาศสหรัฐ
แม่แบบ:เหตุการณ์ปัจจุบัน/2565 ธันวาคม 30

สุขภาพและสิ่งแวดล้อม- การระบาดทั่วของโควิด-19
** ฝรั่งเศส อิสราเอล เกาหลีใต้ สเปน และสหราชอาณาจักร ประกาศว่าพวกเขาจะกำหนดให้ผู้เดินทางจากจีนแสดงผลตรวจหาเชื้อโควิด-19 เป็นลบเพื่อเข้าประเทศของตน  (อาช็องซ์ฟร็องซ์เปร็ส ผ่านการรายงานจาก ฮ่องกงฟรีเพสซ)
กฎหมายและอาชญากรรม- ศาลในเมียนมามีคำพิพากษาถึงที่สุดคดีของออง ซาน ซูจี ที่ถูกขับออกจากตำแหน่ง โดยตัดสินจำคุกเธอเป็นเวลา 7 ปี รวมโทษจำคุก 33 ปี  (ซีเอ็นเอ็น)
การเมืองและการเลือกตั้ง- สมัชชาฝ่ายค้านแห่งชาติเวเนซุเอลาลงมติยุติรัฐบาลชั่วคราวของฮวน กุยโดและผู้นำฝ่ายค้าน โดยตำแหน่งรักษาการประธานาธิบดีของฮวน กุยโดที่มีข้อขัดแย้งคาดว่าจะสิ้นสุดในวันที่ 4 มกราคม  (เดอะนิวยอร์กไทมส์) 
}
การเยือนสหรัฐของวอลอดือมือร์ แซแลนสกึย พ.ศ. 2565

ในวันที่ 21 ธันวาคม พ.ศ. 2565 วอลอดือมือร์ แซแลนสกึย ประธานาธิบดียูเครนเดินทางเยือนสหรัฐ ในระหว่างการเยือน แซแลนสกึยได้พบกับโจ ไบเดิน ประธานาธิบดีสหรัฐ และกล่าวปราศรัยในการประชุมร่วมของรัฐสภาสหรัฐ แอนโทนี บลิงเคน รัฐมนตรีว่าการกระทรวงการต่างประเทศสหรัฐประกาศชุดความช่วยเหลือทางทหารมูลค่า 1.85 พันล้านดอลลาร์สหรัฐสำหรับยูเครนก่อนการเยือนของแซแลนสกึย

**พื้นหลัง**
รัสเซียเปิดฉากรุกรานยูเครนในวันที่ 24 กุมภาพันธ์ พ.ศ. 2565 ซึ่งเป็นการยกระดับครั้งใหญ่ของสงครามรัสเซีย–ยูเครน ในช่วงต้นของการรุกราน แซแลนสกึยปฏิเสธข้อเสนอที่จะลี้ภัยไปยังสหรัฐ สหรัฐช่วยเหลือยูเครนและแซแลนสกึยด้วยวิธีอื่น โดยสหรัฐเป็นชาติที่ให้ความช่วยเหลือแก่ยูเครนมากที่สุดตลอดการรุกรานของต่างชาติใด ๆ ราว 50,000 ล้านดอลลาร์ในช่วงที่แซแลนสกึยมาเยือน

**การเยือนสหรัฐ**

**การพบกับโจ ไบเดน**
ในระหว่างการเยือนสหรัฐ แซแลนสกึยได้พบกับประธานาธิบดีโจ ไบเดน โดยไบเดนให้คำมั่นว่าจะส่งระบบขีปนาวุธแพทริออตเพื่อให้ยูเครนใช้ต่อต้านอากาศยาน ขีปนาวุธ และขีปนาวุธร่อน โดยระบบแพทริออตได้รับการร้องขอจากยูเครนก่อนหน้านี้

**สุนทรพจน์ต่อรัฐสภา**
หลังจากพบกับไบเดน แซแลนสกึยได้กล่าวสุนทรพจน์เป็นภาษาอังกฤษในการประชุมร่วมของรัฐสภาสหรัฐ ในคำปราศรัยของเขา แซแลนสกึยเรียกร้องให้มีความช่วยเหลือเพิ่มเติมสำหรับยูเครน โดยกล่าวว่า "ยูเครนยังมีชีวิตและสู้ต่อไป" แซแลนสกึยมอบธงชาติยูเครนซึ่งเซ็นโดยทหารยูเครนที่ต่อสู้ในยุทธการที่บัคมุตแก่กมลา แฮร์ริส รองประธานาธิบดีสหรัฐ และแนนซี เพโลซี ประธานสภาผู้แทนราษฎรสหรัฐ เพื่อเป็นการตอบแทน เพโลซีได้มอบธงชาติสหรัฐซึ่งโบกสะบัดเหนืออาคารรัฐสภาในวันนั้นให้กับแซแลนสกึย โดยแซแลนสกึยรับมอบธงกับเขาในขณะที่เขาออกจากห้องประชุมสภา

**ระเบียงภาพ**
Зустріч Зеленського та Байдена у Білому домі.webm|thumb|ประธานาธิบดีโจ ไบเดนต้อนรับแซแลนสกึย
ไฟล์:President Joe Biden and President Volodymyr Zelensky in the Oval Office of the White House.jpg|thumb|ประธานาธิบดีโจ ไบเดนและแซแลนสกึยในห้องทำงานรูปไข่
ไฟล์:President Joe Biden and President Volodymyr Zelensky in the Oval Office of the White House 2.jpg|thumb|ประธานาธิบดีโจ ไบเดนทักทายแซแลนสกึยในห้องทำงานรูปไข่
ไฟล์:Zelensky Congress Speech.png|Zelensky_Congress_Speech|thumb|แซแลนสกึยกล่าวสุนทรพจน์ในการประชุมร่วมของรัฐสภา
ไฟล์:Volodymyr Zelensky and Nancy Pelosi during a Joint Meeting of Congress with flag of Ukraine signed by the defenders of Bakhmut (cropped).jpg|thumb|right|แนนซี เพโลซีรับธงชาติยูเครนจากยุทธการที่บัคมุตเมื่อสิ้นสุดสุนทรพจน์
ไฟล์:Zelensky Congress 2.png|thumb|แซแลนสกึยรับธงชาติสหรัฐจากแนนซี เพโลซีและกมลา แฮร์ริส รองประธานาธิบดี

**อ้างอิง**

**แหล่งข้อมูลอื่น**
  Transcript of Volodymyr Zelenskyy's speech to the joint session of Congress
หมวดหมู่:ความสัมพันธ์ยูเครน–สหรัฐ
ยากแท้จริงหนอรักของโอตาคุ

ยากแท้จริงหนอรักของโอตาคุefn|ชื่อเรื่องภาษาไทยของมังงะโดยสำนักพิมพ์รักพิมพ์ หรือ รักวุ่นๆ ของโอตาคุวัยทำงานefn|ชื่อเรื่องภาษาไทยของอนิเมะที่แอมะซอนไพรม์วีดิโอ (Wotaku ni Koi wa Muzukashii) เป็นซีรีส์เว็บมังงะญี่ปุ่น แต่งเรื่องและวาดภาพโดยฟูจิตะ เริ่มโพสต์ครั้งแรกบนพิซิฟในเดือนเมษายน พ.ศ. 2557 เริ่มเผยแพร่ในคอมิกพูลซึ่งเป็นโครงการเว็บมังงะโดยความร่วมมือของสำนักพิมพ์อิจิจินชะและพิซิฟในเดือนพฤศจิกายน พ.ศ. 2558 สำนักพิมพ์อิจิจินชะตีพิมพ์มังงะเป็นหนังสือมังงะรวมเล่ม (ทังโกบง) ตั้งแต่เดือนเมษายน พ.ศ. 2558 ถึงกรกฎาคม พ.ศ. 2564 วางจำหน่ายทั้งหมด 11 เล่ม มียอดจำหน่ายมากกว่า 10 ล้านเล่มรวมถึงรูปแบบดิจิตอลlc=y ซีรีส์อนิเมะดัดแปลงผลิตโดยสตูดิโอเอ-1 พิกเจอร์ส ออกอากาศตั้งแต่เดือนเมษายนถึงมิถุนายน พ.ศ. 2561 ทางผังรายการโนอิตามินะทางช่องฟูจิทีวี ภาพยนตร์คนแสดงดัดแปลงออกฉายในเดือนกุมภาพันธ์ พ.ศ. 2563

**เนื้อเรื่อง**
ตัวละครเอกคือนารุมิ สาวออฟฟิศผู้ซ่อนรูปแบบการดำเนินชีวิตในแบบฟูโจชิของตน และฮิโรทากะ หนุ่มออฟฟิศรูปหล่อมากความสามารถผู้เป็นโอตาคุเกม ทั้งสองเหมาะสมแก่กันและกัน แต่ความรักนั้นยากสำหรับโอตาคุ 

**ตัวละคร**
Momose Narumi

รับบทแสดงโดย มิตสึกิ ทากาฮาตะ
นารูมิเป็นโอตาคุฟูโจชิ ผู้ชื่อชอบเกมจีบหนุ่มและไอดอล เธอเห็นว่าการเป็นโอตาคุทำให้ชีวิตในที่ทำงานลำบากจึงเก็บเรื่องที่เป็นโอตาคุไว้เป็นความลับ เธอยังเป็นทั้งเพื่อนสมัยเด็กและแฟนของนิฟุจิ ฮิโรทากะ 
Nifuji Hirotaka
Voiced by|เค็นโตะ อิโต, มุตสึมิ ทามูระ (วัยเด็ก)
รับบทแสดงโดย เค็นโตะ ยามาซากิ
ฮิโรทากะเป็นเพื่อนโอตาคุและแฟนของโมโมเสะ นารุมิ ซึ่งชอบเธอตั้งแต่วัยเด็ก ฮิโรทากะเป็นโอตาคุเกมที่ชอบใช้เวลาว่างส่วนใหญ่ไปกับการเล่นเกม และไม่ค่อยใส่ใจว่าคนอื่นจะรู้ว่าตนเป็นโอตาคุต่างจากนารุมิ เขายังถือว่ามีเสน่ห์มากในหมู่ผู้หญิง แต่เขาก็ไม่ได้ใส่ใจ 
Koyanagi Hanako
Voiced by|มิยูกิ ซาวาชิโระ
รับบทแสดงโดย นานาโอะ อาราอิ
ฮานาโกะเป็นรุ่นพี่ในที่ทำงาน อีกด้านหนึ่งยังเป็นโอตาคุนักคอสเพลย์ชื่อดังซึ่งมักจะแต่งเป็นตัวละครชาย เธอยังชอบเล่นเกมและอ่านมังงะยาโออิ ฮานาโกะแต่งงานกับคาบาคุระ ทาโร่ 
Kabakura Tarō
Voiced by|โทโมกาซุ ซูงิตะ
รับบทแสดงโดย ทากูมิ ไซโต
ทาโร่เป็นเพื่อนร่วมงานของฮิโรทากะในบริษัทและมีความเป็นโอตาคุน้อยกว่า เขาชอบการ์ตูนฮีโรและบิโชโจะ ทาโร่แต่งงานกับโคยานางิ ฮานาโกะ
Nifuji Naoya
Voiced by|ยูกิ คาจิ
นาโอยะเป็นน้องชายผู้ใสซื่อของฮิโรทากะ เป็นนักศึกษามหาวิทยาลัย นาโอยะเป็นห่วงพี่ชายมาก มักจะกังวลเกี่ยวกับฮิโรทากะและนิสัยชอบเก็บตัวของเขา นาโอยะไม่ใช่โอตาคุแบบพี่ชาย และเล่นวิดีโอเกมไม่เก่ง
Sakuragi Kō

โคเป็นเกมเมอร์ที่กลัวการเข้าสังคม เป็นนักศึกษาในมหาวิทยาลัยเดียวกันกับนาโอยะ ชอบพูดว่า "ขอโทษ" เป็นประจำ นิสัยสันโดษของโคทำให้นาโอยะนึกถึงพี่ชายของตน จึงตัดสินใจเป็นเพื่อนเกมเมอร์ของโค นาโอยะพาเธอเข้าร่วมกลุ่มเพื่อนของเขาโดยไม่รู้เลยว่าโคเป็นผู้หญิงจนกระทั่งมารู้ในภายหลัง
ผู้บรรยาย
อาโออิ ยูกิ

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะ - เว็บไซต์ทางการของมังงะ ที่มังงะคิวบ์- เว็บไซต์ทางการของอนิเมะ -  อนิเมะ ยากแท้จริงหนอรักของโอตาคุ (Wotaku ni Koi wa Muzukashii) ที่ปีลีปีลี-  อนิเมะ ยากแท้จริงหนอรักของโอตาคุ (รักวุ่นๆ ของโอตาคุวัยทำงาน) ที่แอมะซอน ไพรม์วิดิโอ- 17065
หมวดหมู่:มังงะที่ตีพิมพ์ในปี พ.ศ. 2557
หมวดหมู่:อนิเมะที่ออกฉายในปี พ.ศ. 2561
หมวดหมู่:การ์ตูนญี่ปุ่นแนวโจเซ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:เอ-1 พิกเจอร์ส
หมวดหมู่:มังงะของสำนักพิมพ์อิจิจินชะ
หมวดหมู่:มังงะที่ได้รับการดัดแปลงเป็นภาพยนตร์
หมวดหมู่:ความสัมพันธ์ยูเครน–สหรัฐ

หมวดหมู่:ความสัมพันธ์ทวิภาคีของประเทศยูเครน
หมวดหมู่:ความสัมพันธ์ทวิภาคีของสหรัฐ
หมวดหมู่:ความสัมพันธ์ยุโรป–สหรัฐ
อูนางิ

อูนาจู ในร้านอาหาร
อูนางิ (Unagi) เป็นคำในภาษาญี่ปุ่นที่ใช้เรียกเนื้อปลาไหลน้ำจืด โดยเฉพาะปลาไหลญี่ปุ่น (Anguilla japonica; ) อูนางิเป็นส่วนผสมทั่วไปในการประกอบญี่ปุ่นโดยเฉพาะคาบายากิ ระวังสับสนกับปลาไหลน้ำเค็มซึ่งภาษาญี่ปุ่นเรียกว่า อานาโงะ

**ในอาหารญี่ปุ่น**
อูนางิเป็นส่วนประกอบหนึ่งของอูนาดง (บางครั้งเรียกว่า อูนางิดง โดยเฉพาะในรายการในร้านอาหารญี่ปุ่นในประเทศตะวันตก) อาหารจานดมบูริที่มีปลาไหลหั่นบางวางบนข้าว ขนมบิสกิตหวานชนิดหนึ่งเรียกว่า อูนางิพาย ที่ทำจากอูนางิป่น อูนางิมีโปรตีน วิตามินเอ และแคลเซียมสูง
ร้านอาหารที่เชี่ยวชาญเรื่องอาหารทำจากอูซางิโดยเฉพาะมีอยู่ทั่วไปในประเทศญี่ปุ่น และมักมีป้ายแสดงคำว่า อูนางิ พร้อมกับอักษร ฮิรางานะ う (อ่านว่า อุ) ซึ่งเป็นอักษรตัวแรกของคำว่า อูนางิ ทะเลสาบฮามานะในเมืองฮามามัตสึ จังหวัดชิซูโอกะ ถือเป็นแหล่งของอูนางิคุณภาพสูงสุด ส่งผลให้ทะเลสาบรายล้อมไปด้วยร้านอาหารเล็ก ๆ จำนวนมากที่เชี่ยวชาญด้านอาหารที่ทำจากอูนางิที่หลากหลาย อูนางินิยมรับประทานในช่วงฤดูร้อนในญี่ปุ่น ถึงขนาดมีวันพิเศษสำหรับการรับประทานอูนางิโดยเฉพาะ ซึ่งเป็นวันกลางฤดูร้อนของปีฉลู (โดโยะ โนะ อูชิ โนะ ฮิ) 
อูนากิว เป็นคำทั่วไปที่ใช้เรียกซูชิที่มีปลาไหลและแตงกวา ปลาไหลมีพิษ เว้นแต่จะปรุงให้สุก ปลาไหลจึงถูกทำให้สุกเสมอ และในอาหารญี่ปุ่นมักเสิร์ฟพร้อมกับซอสทาเระ อูนางิที่ย่างโดยไม่มีซอสทาเระและปรุงรสด้วยเกลือเท่านั้นเรียกว่า "ชิรายากิ" 

**อ้างอิง**

**แหล่งข้อมูลอื่น**
 อูนางิ
หมวดหมู่:คำศัพท์เกี่ยวกับอาหารญี่ปุ่น
หมวดหมู่:อาหารทะเลของญี่ปุ่น
ไข่ตุ๋นญี่ปุ่น

ไข่ตุ๋นญี่ปุ่น หรือ ชาวันมูชิ () เป็นอาหารญี่ปุ่นทำจากไข่ มีลักษณะเป็นคัสตาร์ดแต่มักกินเป็นกับข้าวในมื้ออาหารแตกต่างจากคัสตาร์ดโดยทั่วไป เพราะมีส่วนผสมที่เป็นรสเค็มมากกว่ารสหวาน ประกอบด้วยส่วนผสมของไข่ปรุงรสด้วยซอสถั่วเหลือง ดาชิ และมิริง และใส่ส่วมผสมหลายอย่างเช่น เห็ดหอม คามาโบโกะ รากลิลี (ยูริเนะ) แปะก๊วย และกุ้งต้ม ใส่ในภาชนะที่มีลักษณะคล้ายถ้วยชา  สูตรอาหารมีความคล้ายคลึงกับไข่ตุ๋นจีน แต่ของแต่งหน้ามักแตกต่างออกไป ไข่ตุ๋นญี่ปุ่นเป็นหนึ่งในอาหารญี่ปุ่นไม่กี่ชนิดที่กินด้วยช้อนเพราะไม่สามารถใช้ตะเกียบคีบได้
ไข่ตุ๋นญี่ปุ่นสามารถรับประทานได้ทั้งแบบร้อนและแบบเย็น เมื่อใส่เส้นอูดงเป็นส่วนผสมจะเรียกว่า โอดามากิมูชิ หรือ โอดามากิอูดง

**ดูเพิ่ม**
 ไข่ตุ๋นจีน - ไข่ตุ๋นเกาหลี (คเยรันจิม)

**อ้างอิง**
หมวดหมู่:อาหารนึ่ง
หมวดหมู่:อาหารเรียกน้ำย่อย
หมวดหมู่:อาหารจากไข่ของญี่ปุ่น
ยามฝั่งสหรัฐ

ยามฝั่งสหรัฐ (United States Coast Guard) เป็นกองกำลังความมั่นคงทางทะเล บรรเทาสาธารณภัยทางทะเล และรักษากฎหมายทางทะเลของสหรัฐ ถือเป็นเหล่าทัพหนึ่งของกองทัพสหรัฐ เครื่องแบบเจ้าหน้าที่ยามฝั่งถือเป็นหนึ่งในแปดเครื่องแบบทางการของประเทศ ยามฝั่งสหรัฐเป็มยามฝั่งที่มีขนาดใหญ่ที่สุดในโลก และมีขีดความสามารถเทียบได้กับกองทัพเรือของหลายประเทศ
ยามฝั่งสหรัฐเดิมอยู่ในสังกัดกระทรวงคมนาคมระหว่างปี 1967 ถึง 2003 แล้วจึงโอนเข้าสังกัดกระทรวงความมั่นคงแห่งมาตุภูมิ แต่ในเวลาศึกสงคราม กิจการยามฝั่งทั้งหมดอาจถูกโอนเข้าสังกัดทบวงทหารเรือภายใต้กระทรวงกลาโหม ซึ่งจะกระทำโดยคำสั่งของประธานาธิบดี หรือโดยมติของสภาคองเกรส ซึ่งในอดีตที่ผ่านมา ยามฝั่งสหรัฐเคยถูกโอนเข้าสังกัดทบวงทหารเรือเพียงครั้งเดียวในช่วงสงครามโลกครั้งที่หนึ่ง
ผู้บัญชาการยามฝั่งสหรัฐมียศเป็นพลเรือเอก และเป็นหนึ่งในหกผู้นำเหล่าทัพในกองทัพสหรัฐ อย่างไรก็ตาม ผู้บัญชาการยามฝั่งไม่ใช่สมาชิกคณะเสนาธิการร่วม ทั้งนี้ ผู้บัญชาการยามฝั่งสหรัฐมีอำนาจบังคับบัญชาโดยตรงต่อปฏิบัติการของยามฝั่ง ต่างจากผู้นำเหล่าทัพอื่นซึ่งทำหน้าที่เพียงให้คำปรึกษาต่อประธานาธิบดี 

**อ้างอิง**
หมวดหมู่:ยามฝั่งสหรัฐ
หมวดหมู่:กองทัพสหรัฐ
หมวดหมู่:กระทรวงความมั่นคงแห่งมาตุภูมิสหรัฐ
หมวดหมู่:องค์การกู้ภัยทางทะเล
ศึกตำนาน 7 อัศวิน: แค้นเอดินเบอระ

ศึกตำนาน 7 อัศวิน: แค้นเอดินเบอระ (Nanatsu no Taizai: Ensa no Ejinbara) เป็นภาพยนตร์อนิเมะแนวจินตนิมิตทวิภาคญี่ปุ่น อิงจากซีรีส์มังงะ ศึกตำนาน 7 อัศวิน ที่แต่งเรื่องและวาดภาพโดยนากาบะ ซูซูกิ และเป็นภาพยนตร์เรื่องที่สามและสี่ของซีรีส์ถัดจาก ศึกตำนาน 7 อัศวิน: นักโทษแห่งท้องนภา (พ.ศ. 2561) และ ศึกตำนาน 7 อัศวิน: สาปแห่งแสง (พ.ศ. 2564) ภาพยนตร์ทวิภาคกำกับโดยบอบ ชิราฮาตะ โดยโนริยูกิ อาเบะเป็นหัวหน้าผู้กำกับ เขียนบทโดยรินตาโร อิเกดะ อำนวยการผลิตร่วมโดยอัลเฟรดอิมเมจเวิกส์และมาร์วีแจ็ก และจัดจำหน่ายโดยเน็ตฟลิกซ์ ภาพยนตร์ภาคแรกฉายทางเน็ตฟลิกซ์เมื่อวันที่ 20 ธันวาคม พ.ศ. 2565 ส่วนภาพยนตร์ภาคที่สองมีกำหนดฉายในเดือนสิงหาคม พ.ศ. 2566

**นักพากย์**

**การผลิต**
ในเดือนพฤศจิกายน พ.ศ. 2564 มีการประกาศว่ามังงะศึกตำนาน 7 อัศวินจะได้รับการดัดแปลงเป็นภาพยนตร์อนิเมะทวิภาคสำหรับฉายทางเน็ตฟลิกซ์ในปี พ.ศ. 2565 โดยบอบ ชิราฮาตะเป็นผู้กำกับภาพยนตร์ทั้งที่อัลเฟรดอิมเมจเวิกส์และมาร์วีแจ็ก ส่วนรินตาโร อิเกดะกลับมารับหน้าที่เขียนบทภาพยนตร์หลังเคยเขียนบทให้กับภาพยนตร์ ศึกตำนาน 7 อัศวิน: สาปแห่งแสง ภาพยนตร์ทวิภาคยังใช้คอมพิวเตอร์แอนิเมชันในการสร้างแทนแอนิเมชันวาดด้วยมือ ในเดือนมีนาคม พ.ศ. 2565 มีการประกาศว่านักพากย์ตัวละครสำคัญจะกลับมารับบทเดิม พร้อมด้วยอายูมุ มิราเซะและมิโกโกะ โคมัตสึที่มารับบทพากย์เป็นทริสตันวัยหนุ่มและวัยเด็กตามลำดับ เพลงประกอบภาพยนตร์สำหรับภาคแรกชื่อเพลงว่า "LEMONADE" ร้องโดย ฮิโรยูกิ ซาวาโนะ และ XAI.

**การฉาย**
ภาพยนตร์ทวิภาคฉายทางเว็บไซต์สตรีมมิงเน็ตฟลิกซ์ ภาพยนตร์ภาคแรกฉายเมื่อวันที่ 20 ธันวาคม พ.ศ. 2565 ภาคที่สองมีกำหนดฉายในเดือนสิงหาคม พ.ศ. 2566

**หมายเหตุ**

**อ้างอิง**

**แหล่งข้อมูลอื่น**
 ศึกตำนาน 7 อัศวิน: แค้นเอดินเบอระ ภาค 1- 24959- tt17677744
หมวดหมู่:ศึกตำนาน 7 อัศวิน
หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์อนิเมะที่ออกฉายในปี พ.ศ. 2565
หมวดหมู่:ภาพยนตร์อนิเมะที่สร้างจากมังงะ
หมวดหมู่:อนิเมะออริจินอลของเน็ตฟลิกซ์
เซอร์เคิลชาร์ตมิวสิกอะวอดส์ ครั้งที่ 12

พิธีมอบรางวัล เซอร์เคิลชาร์ตมิวสิกอะวอดส์ ครั้งที่ 12 จัดขึ้นที่เคเอสพีโอโดม ในโซลในวันที่ 18 กุมภาพันธ์ ค.ศ. 2023 เพื่อยกย่องศิลปินและผลงานเพลงที่ดีที่สุด โดยพิจารณาจากเซอร์เคิลชาร์ตแห่งปี ตั้งแต่วันที่ 1 ธันวาคม 2021 ถึง 30 พฤศจิกายน 2022 เป็นหลัก พิธีกรของพิธี คือ โทย็อง และมีย็อน บีทีเอสเป็นศิลปินที่ได้รับรางวัลมากที่สุดถึง 5 รางวัล ตามมาด้วยแบล็กพิงก์ที่ 4 รางวัล
วันที่ 7 กรกฎาคม ค.ศ. 2022 มีการประกาศว่าแกออนชาร์ตมิวสิกอะวอดส์จะเปลี่ยนชื่อเป็นเซอร์เคิลชาร์ตมิวสิกอะวอดส์ ร็อกเอนเตอร์เทนเมนต์ออกอากาศทั่วภูมิภาคเอเชียตะวันออกเฉียงใต้ ร่วมกับผู้ออกอากาศรายอื่น (เช่น PRIMEtime ของอัสโตร และไอดอลพลัส) เพื่อออกอากาศพร้อมกัน

**ผู้ชนะและผู้ได้รับการเสนอชื่อ**
 ผู้ได้รับการเสนอชื่อ

**รางวัลหลัก**

**รางวัลพิเศษ**

**อ้างอิง**
หมวดหมู่:ดนตรีเกาหลีใต้ในปี พ.ศ. 2566
เซอร์เคิล
แม่แบบ:หมวดหมู่ดนตรีสัญชาติในปี/core

หัวข้อที่เกี่ยวข้องกับปี พ.ศ.  โดยเฉพาะในด้านดนตรีในskip-gaps=yes
ดนตรี
__NOGALLERY__
หน่วยบัญชาการทหารขนส่งสหรัฐ

หน่วยบัญชาการทหารขนส่งสหรัฐ (United States Transportation Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่อำนวยการขนส่งทางอากาศ ทางบก และทางทะเล ให้แก่หน่วยงานสังกัดกระทรวงกลาโหม ในยามสงบและยามศึกสงคราม ตลอดจนเคลื่อนย้ายผู้คนและทรัพย์สินรอบโลก ทั้งโดยยานพาหนะทหาร และยานพาหนะเอกชน

**โครงสร้าง**
หน่วยบัญชาการทหารขนส่งสหรัฐ ประกอบด้วยสามส่วนหลัก ได้แก่:- หน่วยบัญชาการเคลื่อนย้ายทางอากาศ (Air Mobility Command)- หน่วยบัญชาการลำเลียงทางทะเล (Military Sealift Command)- หน่วยบัญชาการเคลื่อนกำลังและแจกจ่ายกำลังทางพื้นดิน (Surface Deployment and Distribution Command)

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
ทัพเรือแปซิฟิก (สหรัฐ)

ทัพเรือแปซิฟิก (Pacific Fleet) เป็นหน่วยบัญชาการระดับยุทธบริเวณของกองทัพเรือสหรัฐ มีพื้นที่ปฏิบัติการอยู่ในมหาสมุทรแปซิฟิก ทำหน้าที่ส่งกำลังทางทะเลให้แก่หน่วยบัญชาการภาคอินโดแปซิฟิก กองบัญชาการทัพเรือแปซิฟิกตั้งอยู่ที่เกาะฮาวาย และมีฐานทัพที่สองอยู่ที่แซนดีเอโก
ทัพเรือแปซิฟิกถูกจัดตั้งในปี 1907 จากการผสมกองเรือเอเชียติก (Asiatic Squadron) กับกองเรือแปซิฟิก (Pacific Squadron) ผู้บัญชาการทัพเรือแปซิฟิกเป็นนายทหารเรือชั้นยศพลเรือเอก มีอำนาจบังคับบัญชาเหนือทัพเรือที่ 3, ทัพเรือที่ 7, กำลังอากาศนาวีภาคแปซิฟิก และกำลังเรือดำน้ำนาวีภาคแปซิฟิก

**อ้างอิง**

ป
หมวดหมู่:กองเรือนาวี
หมวดหมู่:มหาสมุทรแปซิฟิก
คาเอเดะ คากะ

คาเอเดะ คากะ (Kaga Kaede, เกิดวันที่ 30 พฤศจิกายน พ.ศ. 2542) เป็นนักร้องและนักเต้นหญิงชาวญี่ปุ่น เธอเป็นอดีตสมาชิกรุ่นที่ 13 ของมอร์นิงมูซูเมะ

**ประวัติการทำงาน**
ในปี พ.ศ. 2555 คากะได้เข้าร่วมโครงการ "มอร์นิงมูซูเมะ จูอิชิเมมเบอร์ ซูพินอุตะฮิเมะออดิชัน" เพื่อเธอได้โอกาสในการเป็นสมาชิกรุ่นที่ 11 แต่เธอตกรอบในโครงการนี้
ในเดือนพฤศจิกายนของปีเดียวกัน คากะได้เข้าร่วมเฮลโล! โปรเค็งชูเซย์ จนกระทั่งวันที่ 20 พฤศจิกายน คากะได้ประกาศเป็นสมาชิกฝึกหัดอย่างเป็นทางการของเฮลโล! โปรเค็งชูเซย์ จากนั้นได้แนะนำตัวอย่างเป็นทางการในคอนเสิร์ต "เฮลโล โปรเค็งชูเซย์ ฮาเปียวไค 2012 ~12กัตสึโนะ นามะ ทามาโกะโชว์!~" ในวันที่ 9 ธันวาคม ร่วมกับโทโมโกะ คานาซาวะ, เรนะ อิจิโอกะ, ซากูราโกะ วาดะ, ยูเมโนะ คิชิโมโตะ และมาเรีย มากิโนะ
ในวันที่ 12 ธันวาคม พ.ศ. 2559 ในช่วงคอนเสิร์ตฤดูใบไม้ร่วงของมอร์นิงมูซูเมะ คากะได้รับการประกาศให้เป็นสมาชิกรุ่นที่ 13 ของมอร์นิงมูซูเมะพร้อมกับ "เรนะ โยโกยามะ"  ต่อมาเธอและโยโกยามะได้ปรากฏตัวครั้งสุดท้ายในฐานะสมาชิกฝึกหัดในคอนเสิร์ต "เฮลโล! โปรเจกต์ เค็งชูเซย์ ฮาเปียวไค 2016 12กัตสึ ~เอ็กไซติง!~"
เมื่อวันที่ 3 กันยายน พ.ศ. 2565 มีการประกาศว่า คากะจะสำเร็จการศึกษาจากมอร์นิงมูซูเมะและเฮลโล! โปรเจกต์ วันสุดท้ายของ "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~" หลังจากสำเร็จการศึกษา เธอวางแผนที่จะเรียนการเต้นอย่างลึกซึ้งให้มากยิ่งขึ้นตั้งแต่เริ่มต้น และมีเป้าหมายที่จะทำงานในสาขาที่เกี่ยวข้องกับการเต้น กิจกรรมในอนาคตที่แน่นอนของเธอและวันจบการศึกษาจะได้รับการประกาศทันทีที่มีการตัดสินใจ
ต่อมาในวันที่ 13 ตุลาคม คากะได้ประกาศอย่างเป็นทางว่า คอนเสิร์ตสำเร็จการศึกษาของเธอจะจัดในวันที่ 10 ธันวาคมที่นิปปงบูโดกัน
เมื่อวันที่ 10 ธันวาคม คากะได้สำเร็จการศึกษาจากมอร์นิงมูซูเมะและเฮลโล! โปรเจกต์ ในคอนเสิร์ต "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~ คากะ คาเอเดะ ซตสึเงียวสเปเชียล" ที่นิปปงบูโดกัน
ในวันเดียวกัน เธอได้ออกสมุดรวมภาพที่ผลิตโดยนักแสดงสาวมายุ มัตสึโอกะ ในชื่อ "คากะ คาเอเดะ แกรดจุเอชันเมโมเรียลโฟโตบุ๊ก"

**ผลงาน**
ผลงานที่คากะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ

**สมุดรวมภาพ**
 30 พฤศจิกายน พ.ศ. 2562 Kaede- 29 ตุลาคม พ.ศ. 2563 Iroha Kaede- 30 พฤศจิกายน พ.ศ. 2564 Maplesugar- 10 ธันวาคม พ.ศ. 2565 Kaga Kaede Graduation Memorial Photobook

**สมุดรวมภาพเดี่ยว**
 31 มีนาคม พ.ศ. 2566 Kaga wa Inryoku

**ดิจิทัลซิงเกิล**
 10 ธันวาคม พ.ศ. 2565 กีฟมีไอ (ผลงานคัฟเวอร์เพลงจากอัลบั้มที่ 12 ของมอร์นิงมูซูเมะ)

**อ้างอิง**
หมวดหมู่:มอร์นิงมูซูเมะ
หมวดหมู่:นักร้องหญิงญี่ปุ่น
หมวดหมู่:บุคคลจากจังหวัดชิบะ
กีฬาระบำใต้น้ำในโอลิมปิกฤดูร้อน 2024 – รอบคัดเลือก

การคัดเลือกสำหรับ กีฬาระบำใต้น้ำในโอลิมปิกฤดูร้อน 2024 การแข่งขันจะประกอบด้วยนักกีฬาระบำใต้น้ำทั้งหมด 96 คนที่มาจากคณะกรรมการโอลิมปิกแห่งชาติที่เกี่ยวข้อง สมาชิกแต่ละประเทศจะได้รับอนุญาตให้เข้าร่วมได้สูงสุด 8 คน (รวมผู้ชาย 2 คน) ถ้าผ่านการคัดเลือกสำหรับทีมผสม และนักกีฬาระบำใต้น้ำสูงสุด 2 คนที่แข่งขันในประเภทหญิงคู่ คณะกรรมการโอลิมปิกแห่งชาติอาจเลือกสมาชิกที่เหมาะสมจากประเภททีมที่มีผ่านการคัดเลือกแล้ว 2 คนเพื่อแข่งขันในประเภทหญิงคู่ ประเทศเจ้าภาพ ฝรั่งเศส ได้รับโควต้าสำรองประเภททีม 8 คนในรายการแข่งขันทั้งหมดในฐานะตัวแทนระดับทวีปของยุโรป
สำหรับการแข่งขันประเภททีม คณะกรรมการโอลิมปิกแห่งชาติที่มีอันดับสูงสุดในแต่ละรอบการแข่งขันระดับทวีปทั้งห้าทวีปจะได้รับโควตา ยกเว้นประเทศเจ้าภาพฝรั่งเศส (เป็นตัวแทนของยุโรป) ส่วนคณะกรรมการโอลิมปิกแห่งชาติที่เหลือ จะแข่งขันกันเพื่อชิงโควต้าอีก 5 ตำแหน่งในการแข่งขันกีฬาทางน้ำชิงแชมป์โลก 2024 สำหรับการแข่งขันประเภทคู่นั้น คณะกรรมการโอลิมปิกแห่งชาติที่มีอันดับสูงสุดจากการแข่งขันของแต่ละทวีปทั้ง 5 ทวีป ซึ่งยังไม่ผ่านการคัดเลือกประเภททีม โดยคณะกรรมการโอลิมปิกแห่งชาติที่เหลือจะแย่งชิงโควต้าที่เหลืออีก 3 ตำแหน่งในการแข่งขันกีฬาทางน้ำชิงแชมป์โลก 2024 คณะกรรมการโอลิมปิกแห่งชาติทั้ง 10 ที่มีสิทธิ์แข่งขันในรายการประเภททีมจะต้องเลือกสมาชิกสองคนแข่งขันประเภทคู่

**การคัดเลือก**

**สรุปผลการคัดเลือก**

**อ้างอิง**
ร
อิสฮาก

อิสฮาก (إسحاق หรือ إسحٰق, ʾIsḥāq) ชาวมุสลิมได้รับการยอมรับว่าเป็นนบีของอัลลอฮ์  เช่นเดียวกับใน ศาสนายูดาย และ ศาสนาคริสต์ และ อิสลาม ยืนยันว่านบีอิสฮากเป็นบุตรชายของนบีอิบรอฮีม จากภรรยาของท่านซาราห์ ชาวมุสลิมนับถือนบีอิสฮากด้วยความเคารพอย่างลึกซึ้งเพราะพวกเขาเชื่อว่าทั้งนบีอิสฮากและนบีอิสมาอีล พี่ชายต่างมารดาของท่านยังคงสืบทอดมรดกทางจิตวิญญาณของบิดาของพวกท่านผ่านการเทศนาสาส์นของอัลลอฮ์ หลังจากการตายของนบีอิบรอฮีม  มีการกล่าวถึงนบีอิสฮากในสิบห้าครั้งในอัลกุรอาน  นบีอิสฮากได้รับการยกย่องให้เป็นหนึ่งในนบีของศาสนาอิสลาม

**ชีวิตในวัยเด็ก**
เนื่องจากพระคุณและพันธสัญญาของอัลลอฮ์ที่ทรงทำกับนบีอิบรอฮีม ซาเราะห์จึงตั้งท้องในวัยชรา 

**ในอัลกุรอาน**
นบีอิสฮากถูกกล่าวชื่อถึงสิบห้าครั้งในอัลกุรอาน โดยมักจะกล่าวถึงบิดาและบุตรชายของท่าน ยะอ์กูบ (ยาโคบ)  อัลกุรอานกล่าวว่า เราได้แจ้งข่าวดีแก่เขาว่า จะได้อิสฮากเป็นนบี ในหมู่คนดีทั้งหลาย  (37:112) “และเราได้แจ้งข่าวดีแก่เขาถึงอิสฮาก นบีในหมู่ผู้ยำเกรง และเราได้อวยพรแก่เขาและอิสฮาก และในหมู่ลูกหลานของพวกเขาคือผู้มีคุณธรรมและผู้ที่อธรรมอย่างชัดเจน"  ในคำอธิบายที่สมบูรณ์ยิ่งขึ้น เมื่อมะลาอิกะฮ์มาหานบีอิบรอฮีม เพื่อบอกเขาเกี่ยวกับการลงโทษในอนาคตที่จะกำหนดต่อเมืองสะดูมและอะมูเราะห์ ซาเราะห์ภรรยาของเขา "หัวเราะ และเราได้แจ้งข่าวดีแก่นางเกี่ยวกับอิสฮากและหลังจากอิสอัคคือยะอ์กูบ (หลานชาย)" (11:71-74) และมีการอธิบายเพิ่มเติมว่าเหตุการณ์นี้จะเกิดขึ้นแม้ว่านบีอิบรอฮีมและนางซาเราะห์จะอายุมากแล้วก็ตาม หลายข้อพูดถึงนบีอิสฮากว่าเป็น "ของขวัญ" แก่นบีอิบรอฮีม (6:84; 19:49-50) และ 29:26-27 เสริมว่าอัลลอฮ์ทรงสร้าง "บรรดานบีและคัมภีร์ให้อยู่ท่ามกลางลูกหลานของเขา" ซึ่งถูกตีความ เพื่ออ้างถึงบุตรชายที่เป็นนบีสองคนของอับราฮัม ยะอ์กูบหลานชายของท่านผู้เป็นนบี และยูสุฟ เหลนของท่านผู้เป็นนบี ในคัมภีร์กุรอาน เล่าในภายหลังว่านบีอิบรอฮีมยังสรรเสริญอัลลอฮ์ที่ให้นบีอิสมาอีลและนบีอิสฮากแก่ท่านในวัยชรา (XIV: 39-41)
ที่อื่นในอัลกุรอานมีการกล่าวถึงนบีอิสฮากใน: นบียูสุฟปฏิบัติตามศาสนาของนบีอิบรอฮีม นบีอิสฮากและนบียะอ์กูบบรรพบุรุษของท่าน (12:38) และกล่าวถึงความโปรดปรานของอัลลอฮ์ต่อพวกเขา (12:6); บุตรชายของยะอ์กูบทุกคนเป็นพยานในความเชื่อและสัญญาว่าจะนมัสการพระเจ้าที่บรรพบุรุษของพวกเขา "อิบรอฮีม อิสมาอีล และอิสฮาก" บูชา (2:127); และอัลกุรอานสั่งให้ชาวมุสลิม เชื่อในการวะฮีย์ที่ประทานแก่ "นบีอิบรอฮีม นบีอิสมาอีล นบีอิสฮาก นบียะอ์กูบ และคนอื่นๆ" (2:136; III:84)

**สถานที่ฝังศพ**
หลุมฝังศพของนบีอิสฮาก
หลุมฝังศพของท่านและภรรยาของท่าน คือเรเบคคาห์ ถือว่าอยู่ในมัสยิดอิบรอฮีมในเฮโบรน, เวสต์แบงค์  ข้างๆ หลุมฝังศพของนบีอิสฮากคือหลุมฝังศพของนบีในอัลกุรอาน/คัมภีร์ไบเบิล คนอื่นๆ และภรรยาของพวกท่าน ได้แก่ นบีอิบรอฮีม นางซาเราะห์ และนบียะอ์กูบและนางลีอะห์

**ดูเพิ่ม**
 เรื่องเล่าในพระคัมภีร์และอัลกุรอาน- นบี- เรื่องราวของบรรดานบี

**อ้างอิง**
หมวดหมู่:อิสอัค
วัดอู่ทรายคำ

วัดอู่ทรายคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 3 งาน 89 ตารางวา
วัดอู่ทรายคำ เดิมชื่อ วัดอุปคำ สร้างโดยอุบาสิกาอุปคำ ซึ่งได้อพยพมาจากเมืองเชียงแสน (เชียงราย) อันเนื่องมาจากสงคราม ต่อมาเรียกชื่อวัดว่า วัดอู่สายคำ และกลายเป็น "วัดอู่ทรายคำ" ตั้งวัดเมื่อ พ.ศ. 2384 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2464 
อาคารเสนาสนะที่สำคัญ ได้แก่ หอไตรทรงจัตุรมุขครึ่งตึกครึ่งไม้ มีระเบียงล้อม มีเสาขนาดใหญ่รองรับหลังคา เครื่องไม้มุงหลังคา หน้าบันโก่งคิ้วเป็นลายพรรณพฤกษา เครือเถาดอกไม้ปิดทอง แผงนาคประกอบด้วยช่อฟ้า ใบระกา หางหงส์ ทำเป็นเศียรพญานาคหลังคาชั้นบนทำชั้นสี่เหลี่ยมซ้อน มียอดแหลมแบบช่อฟ้ากลาง อุโบสถสร้างเมื่อ พ.ศ. 2427 และเจดีย์สร้างก่อน พ.ศ. 2384
ปูชนียวัตถุทีสำคัญคือ พระพุทธสิหิงค์หยก หรือเรียกสั้น ๆ ว่า พระสิงห์หยก เป็นพระพุทธรูปเนื้อหยกธรรมชาติแท้เจดได (Jadeite) น้ำหนัก 900 กิโลกรัม ปางมารวิชัย ศิลปะล้านนาแบบสิงห์ 1 ขนาดหน้าตักกว้าง 29 นิ้ว สูง 41 นิ้ว วัดยังมีธรรมาสน์โบราณ

**อ้างอิง**
อู่ทรายคำ
มอดูล:Year category type

local p = {}
local units = {
	year = "^พ.ศ. %d*$",
	year_bc = "^%d* ปีก่อนคริสตกาล$",
	year_ad = "^AD %d*$",
	decade = "^คริสต์ทศวรรษ %d*$",
	decade_bc = "^ทศวรรษ %d* ก่อนคริสตกาล$",
	decade_be = "^พุทธทศวรรษ %d*$",
	century = "^คริสต์ศตวรรษที่ %d*$",
	century_bc = "^ศตวรรษที่ %d* ก่อนคริสตกาล$",
	century_be = "^พุทธศตวรรษที่ %d*$",
	millennium = "^คริสต์สหัสวรรษที่ %d*$",
	millennium_bc = "^สหัสวรรษที่ %d* ก่อนคริสตกาล$",
	millennium_be = "^พุทธสหัสวรรษที่ %d*$",
}
function p.main(frame)
	local title = mw.title.getCurrentTitle().text
	for unit, pattern in pairs(units) do
		if string.match(title, pattern) then
			return unit
		end
	end
	return -1
end
return p
แม่แบบ:เหตุการณ์ปัจจุบัน/2565 ธันวาคม 31

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** ทหารรัสเซียหลายร้อยนายเสียชีวิตและได้รับบาดเจ็บจากเหตุขีปนาวุธยูเครนโจมตีอาคารวิทยาลัยการอาชีพซึ่งเป็นที่ตั้งของค่ายทหาร  (รอยเตอร์ส)
การเมืองและการเลือกตั้ง- สมเด็จพระสันตะปาปากิตติคุณเบเนดิกต์ที่ 16 ซึ่งดำรงตำแหน่งตั้งแต่ พ.ศ. 2548 จนกระทั่งทรงสละสมณศักดิ์ใน พ.ศ. 2556 สิ้นพระชนม์ สิริพระชนมายุ 95 พรรษา โดยมีกำหนดพิธีศพในวันที่ 5 มกราคม  (บีบีซีนิวส์)
}
ด็อกเตอร์ ลอว์เยอร์

ด็อกเตอร์ ลอว์เยอร์ (닥터 로이어) เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยโซ จี-ซ็อบ ชิน ซ็อง-รก และอิม ซู-ฮยัง ออกอากาศตอนแรกทางช่องเอ็มบีซีทีวี ในวันที่ 3 มิถุนายน ค.ศ. 2022 ออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) จำนวน 16 ตอน มีสตรีมบนดิสนีย์+ ในบางภูมิภาคด้วย

**เรื่องย่อ**
ศัลยแพทย์อัจฉริยะที่กลายมาเป็นทนายความที่เชี่ยวชาญด้านคดีทางการแพทย์หลังจากสูญเสียทุกอย่างจากการผ่าตัด และอัยการสาวอดีตคู่หมั้นของเขาที่รับผิดชอบคดีอาชญากรรมทางการแพทย์ซึ่งสูญเสียสมาชิกในครอบครัวเพียงคนเดียวของเธอ (น้องชาย) จากการผ่าตัดของเขาในครั้งนั้น ต้องร่วมมือกันเพื่อลงโทษคนเลวและช่วยเหลือผู้เสียหายจากความประมาทเลินเล่อทางการแพทย์

**นักแสดง**

**นักแสดงหลัก**
 โซ จี-ซ็อบ รับบทเป็น ฮัน อี-ฮัน
** ยู ซ็อน-โฮ รับบทเป็น ฮัน อี-ฮัน (วัยหนุ่ม)
 ครั้งหนึ่งเคยเป็นศัลยแพทย์อัจฉริยะที่เชี่ยวชาญด้านศัลยกรรมทั่วไปและศัลยกรรมทรวงอก แต่ปัจจุบันเป็นทนายความที่เชี่ยวชาญด้านคดีความทางการแพทย์- ชิน ซ็อง-รก รับบทเป็น เจย์เดน ลี
 ผู้จัดการสาขาเอเชียของ Honors Hand บริษัทที่เชี่ยวชาญด้านการล็อบบี้และการลงทุน- อิม ซู-ฮยัง รับบทเป็น กึม ซ็อก-ย็อง
** ชิน ซู-ย็อน รับบทเป็น กึม ซ็อก-ย็อง (วัยสาว)
 อัยการแผนกคดีอาชญากรรมทางการแพทย์ของสำนักงานอัยการเขตกลางของกรุงโซล

**อ้างอิง**
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์ทางการแพทย์เกาหลีใต้
หมวดหมู่:ละครโทรทัศน์แนวกฎหมายเกาหลีใต้
อาหารเย็นวันคริสต์มาส

ไก่งวงอบในเตาอบ
ในหลายธรรมเนียมนิยมรับประทานของหวานหลังอาหารจานหลัก ในภาพนี้ พุดดิงคริสต์มาสถูกจุดไฟหลังจากราดบรั่นดีลงไป
อาหารเย็นวันคริสต์มาส (Christmas dinner) เป็นอาหารที่รับประทานตามธรรมเนียมในวันคริสต์มาส มื้ออาหารเย็นนี้สามารถจัดขึ้นได้ในเวลาใดเวลาหนึ่ง ตั้งแต่เวลาเย็นของวันคริสต์มาสอีฟไปจนถึงเวลาเย็นของวันคริสต์มาส มื้ออาหารมักจะอุดมสมบูรณ์เป็นพิเศษตามธรรมเนียมการเฉลิมฉลองของคริสต์ศาสนิกชน และเป็นส่วนสำคัญของการรวมตัวกันเพื่อเฉลิมฉลองการมาถึงของเทศกาลคริสต์มาส  ในหลายกรณี มีองค์ประกอบทางพิธีกรรมในมื้ออาหารที่เกี่ยวข้องกับการเฉลิมฉลองทางศาสนา เช่น การกล่าวสรรเสริญ
มื้ออาหารเย็นวันคริสต์มาสมีความแตกต่างกันไปในแต่ละส่วนของโลกตามอาหารประจำภูมิภาคและธรรมเนียมท้องถิ่น ในหลายส่วนของโลก โดยเฉพาะอย่างยิ่งอดีตอาณานิคมของอังกฤษ มื้ออาหารนี้มีความเชื่อมโยงบางอย่างกับอาหารเย็นวันคริสต์มาสของอังกฤษที่มีเนื้อย่างและพุดดิง พุดดิงคริสต์มาสและเค้กคริสต์มาสมีพัฒนามาจากธรรมเนียมนี้
ในประเทศที่ไม่มีธรรมเนียมของคริสต์ศาสนิกชนอย่างยาวนาน มื้ออาหารเย็นวันคริสต์มาสอาจได้รับอิทธิพลอย่างมากจากวัฒนธรรมประชานิยม ตัวอย่างเช่นในประเทศญี่ปุ่นซึ่งนิยมบริโภคอาหารแบบสั่งกลับบ้านของเคเอฟซี

**อ้างอิง**

**แหล่งข้อมูลอื่น**
 อาหารเย็นวันคริสต์มาส
หมวดหมู่:อาหารคริสต์มาส
วัดนางในธัมมิการาม

วัดนางในธัมมิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง
วัดนางในธัมมิการาม หรือชาวบ้านเรียก วัดนางใน สร้างขึ้นเป็นวัดนับตั้งแต่ประมาณ พ.ศ. 2393 หลังจากที่พระบาทสมเด็จพระนั่งเกล้าเจ้าอยู่หัวเสด็จสวรรคต พนักงานนางในที่มีนิวาสสถานอยู่วิเศษไชยชาญก็ประสงค์จะสร้างกุศลตามพระราชดำริจึงรวบรวมทุนทรัพย์ปัจจัยมาสร้างวัดแห่งหนึ่งในหย่อมย่านบ้านเดิมของตน เพื่อเป็นการอุทิศกุศลถวายพระราชกุศล ได้รับพระราชทานวิสุงคามสีมาประมาณ พ.ศ. 2453  การบูรณะพัฒนาวัดได้เริ่มจิงจังขึ้นมากในสมัยของพระอุปัชฌาย์นุ่ม ธมมาราโม เป็นเจ้าอาวาส นับตั้งแต่ พ.ศ. 2468
อาคารและเสนาสนะที่สำคัญ ได้แก่ อุโบสถได้รับการดูแลรักษาโดยไม่มีการรื้อถอน มีใบเสมาที่ฝังไว้กับผนังอุโบสถ อุโบสถของวัดได้รับการบูรณะปฏิสังขรณ์ใหม่เมื่อ พ.ศ. 2506 หอบูรพาจารย์เป็นกุฎิหลังเก่าทรงปั้นหยา ได้ที่ได้รวบรวมสิ่งของ รูปภาพที่มีค่าของบูรพาจารย์ รวบรวมไว้เพื่อเป็นการเชิดชูคุณความดีของหลวงพ่อนุ่ม ธัมมาราโม และหลวงพ่อชม ธัมมธีโร อาคารหลังนี้ออกแบบจากคณะอาจารบ์สถาบันเทคโนโลยีพระจอมเกล้าลาดกระบัง สร้างคร่อมบนกุฎิหลังเก่าของหลงงพ่อนุ่ม ตัวอาคารเป็นคอนกรีต ด้านหลังมีศาลาการเปรียญทรงโบราณประยุกต์แบบเปิดโล่งจัดเก็บพระพุทธรูปปางต่าง ๆ และยังมีเจดีย์ย่อมุมไม้สิบสอง 2 องค์

**อ้างอิง**
นางในธัมมิการาม
หมวดหมู่:โบราณสถานในจังหวัดอ่างทอง
บะนีอิสรออีล

ในบริบทของอิสลาม บะนีอิสรออีล (بني إسرائيل, Banī Isrā'īl; ภาษาฮีบรูไบเบิลพระคัมภีร์ไบเบิล: בְּנֵי יִשְׂרָאֵל, b'nei yisrael; "วงศ์วานอิสราเอล") อาจหมายถึง:

**บุคคล**
 บุตรของนบียะอ์กูบ รวมถึงนบีซุฟ- วงศ์วานอิสราเอล- ชาวยิว- สิบเผ่าที่หายสาบสูญ- สิบสองเผ่าแห่งอิสรออีล
โทโยโนะ

โทโยโนะ (Toyono-chō) เป็นเมืองหนึ่งในสองเมืองของอำเภอโทโยโนะ ตั้งอยู่ทางทิศเหนือของจังหวัดโอซากะ ประเทศญี่ปุ่น เมืองนี้ครอบคลุมพื้นที่ภูเขาและป่าไม้ทางตอนเหนือของจังหวัดโอซากะ เขตพื้นที่ตะวันตกของเมืองอยู่ที่ระดับความสูง 200 ถึง 300 เมตร และเขตพื้นที่ตะวันออกและตะวันออกเฉียงใต้อยู่ที่ความสูง 400 ถึง 600 เมตร
ณ เดือนตุลาคม ค.ศ. 2016 เมืองนี้มีจำนวนประชากรประมาณ 19,519 คน มีความหนาแน่นของประชากร 570 คนต่อตารางกิโลเมตร มีขนาดพื้นที่ทั้งสิ้น 34.37 ตารางกิโลเมตร
เขตพื้นที่ตะวันตกของเมืองโทโยโนะสามารถเข้าถึงเมืองใกล้เคียงได้อย่างสะดวกสบายโดยใช้เวลาขับรถไม่เกิน 10 นาที สามารถเข้าถึงทางด่วนโดยใช้จุดเข้า-ออก "มิโน-โทโดโรมิ" ของทางด่วนชิมเมชิง และมีรถไฟฟ้าให้บริการจำนวน 3 สถานีในเขตพื้นที่ตะวันตก โดยใช้เวลาในการนั่งรถไฟไปยังสถานีอูเมดะน้อยกว่า 1 ชั่วโมง

**อาณาเขตติดต่อ**
 ทิศเหนือ: เมืองโนเซะ จังหวัดโอซากะ, นครคาเมโอกะ จังหวัดเกียวโต- ทิศตะวันออก: นครอิบารากิ จังหวัดโอซากะ- ทิศใต้: นครมิโน จังหวัดโอซากะ- ทิศตะวันตก: นครคาวานิชิ จังหวัดเฮียวโงะ

**การขนส่ง**

**รถไฟ**
 รถไฟโนเซะ
** สายเมียวเก็ง: สถานีโคฟูได – สถานีโทกิวาได – สถานีเมียวเก็งงูจิ

**รถโดยสารประจำทาง**
 รถประจำทางฮังกีว (阪急バス)

**ทางหลวง**
 ทางหลวงแผ่นดิน
** 423
** 477

**เขตพื้นที่**
เมืองโทโยโนะแบ่งย่อยออกเป็น 3 เขตพื้นที่ ประกอบด้วยชุมชนต่าง ๆ (พร้อมรหัสไปรษณีย์) ดังนี้- เขตพื้นที่ตะวันตก (東地区)
** โยชิกาวะ (吉川; Yoshikawa) 563-0101
** โทกิวาได (ときわ台; Tokiwadai) 563-0102
** ฮิงาชิ-โทกิวาได (東ときわ台; Higashi-Tokiwadai) 563-0103
** โคฟูได (光風台; Kofudai) 563-0104
** ชิงโกฟูได (新光風台; Shinkofudai) 563-0105- เขตพื้นที่ตะวันออก (西地区)
** โยโนะ (余野; Yono) 563-0219
** โนมางูจิ (野間口; Nomaguchi) 563-0218
** มากิ (牧; Maki) 563-0211
** คิริฮาตะ (切畑; Kirihata) 563-0213
** เทราดะ (寺田; Terada) 563-0212
** คาวาชิริ (川尻; Kawashiri) 563-0217
** คิชิโระ (木代; Kishiro) 563-0215
** คิโบงาโอกะ (希望ヶ丘; Kibogaoka) 563-0214- เขตพื้นที่ตะวันออกเฉียงใต้ (東南地区)
** ทากายามะ (高山; Takayama) 563-0216

**ประวัติ**
โทโยโนะเป็นต้นกำเนิดของพันธุ์เกาลัดญี่ปุ่นที่เรียกว่า กิงโยเซะ ซึ่งทนต่อศัตรูพืช เชื่อกันว่าได้มาจากต้นอ่อนเกาลัดที่พบได้ในโทโยโนะเมื่อ ค.ศ. 1750

**อ้างอิง**

**แหล่งข้อมูลอื่น**
  เว็บไซต์ทางการเทศบาลเมืองโทโยโนะ ja-  เว็บไซต์รถไฟโนเซะ
หมวดหมู่:เมืองในจังหวัดโอซากะ
วัดหน้าพระธาตุ (จังหวัดชลบุรี)

วัดหน้าพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าพระธาตุ อำเภอพนัสนิคม จังหวัดชลบุรี
บริเวณวัดหน้าพระธาตุเป็นที่ตั้งของเมืองพระรถ เมืองโบราณสมัยทวารวดีและเจริญสืบเนื่องมาจนถึงสมัยลพบุรี ตัวเมืองเป็นรูปสี่เหลี่ยมผืนผ้า อยู่ทางด้านตะวันตกของถนน พื้นที่ภายในเมืองส่วนใหญ่กลายเป็นไร่นาไปแล้ว โคกเนินใหญ่ตรงกลางเมืองปัจจุบันเป็นที่ตั้งของหมู่บ้านและวัดหน้าพระธาตุ 
บริเวณโบราณสถาน มีฐานก่อด้วยอิฐรูปสี่เหลี่ยม ได้มีการสร้างเจดีย์บนฐาน โบราณวัตถุบนกุฏิเจ้าอาวาส ได้แก่ พระพุทธรูปหินทรายสีเขียว แท่นหินบดยา ภาชนะดินเผาแบบเนื้อดินธรรมดา แบบเนื้อดินหยาบเนื้อแกร่ง ชิ้นส่วนประติมากรรม ได้แก่ แท่นประดิษฐานวางรูปเคารพศิลาแลง แท่นโยนิรูปไข่หินทรายสีเขียว เศษซากโบราณวัตถุอยู่ใต้ต้นไม้ใกล้ศาลาใหญ่ ในลานวัด
วัดหน้าพระธาตุตั้งวัดเมื่อ พ.ศ. 2247 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 มีพระมหามนัส ปสนฺโน ป.ธ.3 เป็นเจ้าอาวาสรูปปัจจุบัน

**อ้างอิง**
หน้าพระธาตุ
หมวดหมู่:โบราณสถานในจังหวัดชลบุรี
วัดหน้าพระธาตุ

วัดหน้าพระธาตุ อาจหมายถึง- วัดหน้าพระธาตุ จังหวัดชลบุรี- วัดหน้าพระธาตุ จังหวัดนครราชสีมา- วัดหน้าพระธาตุ จังหวัดพิษณุโลก- วัดหน้าพระธาตุ (โบราณสถานร้าง) จังหวัดสิงห์บุรี- วัดหน้าพระธาตุ จังหวัดอุตรดิตถ์

**ดูเพิ่ม**
 วัดพระธาตุ- วัดมหาธาตุ- วัดพระบรมธาตุ- วัดพระธาตุจอมรุ่ง- วัดพระธาตุจอมแจ้ง
วัดหน้าพระธาตุ (จังหวัดพิษณุโลก)

วัดหน้าพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครไทย อำเภอนครไทย จังหวัดพิษณุโลก มีพื้นที่ประมาณ 26 ไร่
วัดหน้าพระธาตุ หรือ วัดเหนือ อยู่ทางทิศเหนือของชุมชนนครไทย เดิมเป็นวัดเก่าสมัยสุโขทัยที่ร้างมานาน ภายในวัดมีโบราณสถานที่สำคัญเช่นซากเจดีย์แบบสุโขทัย เป็นเจดีย์ดอกบัวตูม ปัจจุบันได้มีการสร้างเจดีย์แบบพื้นบ้านครอบทับซากเจดีย์ดังกล่าว ใกล้ ๆ กันพบวิหารหลวงพ่อเพชร ซึ่งเป็นใบเสมาหินทรายแกะสลักสองด้าน  ด้านหนึ่งแกะสักเป็นรูปพระสถูปศิลปะแบบทวาราวดีตอนปลาย อีกด้านหนึ่งแกะสลักเป็นพระพุทธรูปขัดสมาธิเพชร อิทธิพลศิลปะล้านนาผสมกับศิลปะสุโขทัย สันนิษฐานว่าน่าจะแกะสลักขึ้นภายหลังด้านแรก และคงมีอายุไม่ต่ำกว่าพุทธศตวรรษที่ 19 พระพุทธรูปองค์นี้ชาวนครไทยเรียกว่า หลวงพ่อเพชร โดยวิหารหลวงพ่อเพชรเป็นอาคารไม้ยกใต้ถุนสูง สร้างบนซากอิฐซึ่งเป็นฐานอุโบสถสมัยสุโขทัย
แต่เดิมชาวบ้านเล่าว่ามีพระธาตุตั้งอยู่หน้าวัด ต่อมาปรักหักพังจึงสร้างเจดีย์ทรงพุ่มข้าวบิณฑ์ ศิลปะสุโขทัยองค์หนึ่ง ปัจจุบันได้พังทลายลงและภายในเจดีย์บรรจุพระเครื่องทำด้วยเงินและทองคำหลายองค์ ซึ่งบรรจุรวมอยู่กับเครื่องใช้ที่ทำด้วยเงินและทองเหลืองฝีมือของช่างสมัยโบราณที่แต่ปัจจุบันของส่วนใหญ่ได้สูญหายไปยังคงเหลือเพียงเล็กน้อยซึ่งทางวัดได้เก็บรักษาไว้
จากข้อมูลของสำนักงานพระพุทธศาสนาแห่งชาติระบุว่า วัดหน้าพระธาตุตั้งวัดเมื่อ พ.ศ. 1825 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2527

**อ้างอิง**
หน้าพระธาตุ
หมวดหมู่:โบราณสถานในจังหวัดพิษณุโลก
กีฬาระบำใต้น้ำในแพนอเมริกันเกมส์ 2023

การแข่งขันกีฬาระบำใต้น้ำในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 2 ถึง 5 พฤศจิกายน ค.ศ. 2023 ที่ศูนย์กีฬาทางน้ในกลุ่มสวนสาธารณะสนามกีฬาแห่งชาติ

**ประเทศที่เข้าร่วม**
มีนักกีฬาที่ผ่านเข้ารอบทั้งหมด 7 ประเทศ
*2
*9
*9
*9
*9
*9
*2

**สรุปเหรียญรางวัล**

**ตารางสรุปเหรียญ**

**ผู้ได้รับเหรียญรางวัล**

**อ้างอิง**
หมวดหมู่:แพนอเมริกันเกมส์ 2023
หมวดหมู่:แพนอเมริกันเกมส์
ระบำใต้น้ำ
อำเภอโทโยโนะ

ที่ตั้งของอำเภอโทโยโนะในปัจจุบัน (เน้นสีเหลือง) ในจังหวัดโอซากะ
อำเภอโทโยโนะ (Toyono-gun) เป็นอำเภอที่ตั้งอยู่ในจังหวัดโอซากะ ประเทศญี่ปุ่น จัดตั้งขึ้นเมื่อ ค.ศ. 1896 โดยการรวมอำเภอโนเซะ (能勢郡) และอำเภอเทชิมะ (豊島郡) เข้าด้วยกัน
ณ ค.ศ. 2009 อำเภอโทโยโนะมีจำนวนประชากรประมาณ 34,135 คน มีความหนาแน่นของประชากร 257 คนต่อตารางกิโลเมตร มีขนาดพื้นที่ทั้งหมด 133.05 ตารางกิโลเมตร ปัจจุบัน อำเภอโทโยโนะประกอบด้วย 2 เมือง ได้แก่ เมืองโนเซะ และเมืองโทโยโนะ

**ประวัติการควบรวมเทศบาล**
แผนที่อำเภอโทโยโนะ ค.ศ. 1889
โทโยโนะ
หมวดหมู่:อำเภอในจังหวัดโอซากะ

อำเภอในจังหวัดโอซากะ ในภูมิภาคคันไซของประเทศญี่ปุ่น
หมวดหมู่:จังหวัดโอซากะ
โอซากะ
พัก จูฮย็อน (เกิดปี พ.ศ. 2537)

พัก จูฮย็อน (박주현; เกิด 5 ตุลาคม ค.ศ. 1994) เป็นนักแสดงหญิงชาวเกาหลีใต้ เธอเปิดตัวในภาพยนตร์เรื่อง ใคร...ในร่าง (2019) ตามด้วยภาพยนตร์โทรทัศน์เรื่อง Drama Stage Season 3: My Wife's Bed ทางช่องทีวีเอ็น เธอได้รับการยอมรับจากการปรากฏตัวในซีรีส์เรื่อง เสี้ยวหัวใจยังไงก็เป็นเธอ (2020) และแสดงบทนำครั้งแรกของเธอในบท แพ กยู-รี ในออริจินัลซีรีส์ของเน็ตฟลิกซ์เรื่อง ชมรมลับ ธุรกิจรัก (2020)

**ประวัติ**
พัก จูฮย็อนเกิดเมื่อวันที่ 5 ตุลาคม ค.ศ. 1994 ที่ปูซาน ประเทศเกาหลีใต้ เธอได้รับความสนใจด้านการแสดงหลังจากได้ดูละครเพลงเรื่อง แคตส์ ในปีแรกของการเรียนมัธยมปลาย เธอเรียนวิชาเอกการแสดงที่มหาวิทยาลัยศิลปะแห่งชาติเกาหลี และแสดงในภาพยนตร์สั้นโดยแสดงเป็นนักเรียน

**อาชีพ**
ก่อนที่จะเปิดตัวในฐานะนักแสดง เธอปรากฏตัวในโฆษณาหลายชิ้นตั้งแต่ปี ค.ศ. 2016date=July 2023 เธอเปิดตัวในปี ค.ศ. 2019 ในภาพยนตร์เรื่อง ใคร...ในร่าง
ในปี ค.ศ. 2020 จูฮยอนปรากฏตัวในซีรีส์ทางโทรทัศน์เรื่อง ซอมบี้นักสืบ ในบท กง ซุน-จี ออกอากาศทางช่องเคบีเอส2

**ผลงาน**

**ภาพยนตร์**

**ละครโทรทัศน์**

**เว็บซีรีส์**

**พิธีกร**

**ผลงานเพลง**

**ซิงเกิล**

**แบบรวม**

**อ้างอิง**

**แหล่งข้อมูลอื่น**
 channel=UC1DkiFMPiMUB7MbLkzgYx6A
หมวดหมู่:นักแสดงหญิงชาวเกาหลีใต้
หมวดหมู่:นักแสดงหญิงจากปูซาน
ฟุตบอลโลก 2026 รอบคัดเลือก

ฟุตบอลโลก 2026 รอบคัดเลือก (2026 FIFA World Cup qualification) จะเป็นกระบวนการคัดเลือกซึ่งจะตัดสินทีมที่จะเข้าร่วมแข่งขันกับทีมของประเทศเจ้าภาพแคนาดา เม็กซิโก และสหรัฐในฟุตบอลโลก 2026

**ประเทศที่ผ่านการคัดเลือก**
ไฟล์:2026 world cup qualification map.svg|center|thumb|848x848px|ทีมผ่านเข้ารอบทีมไม่ผ่านการคัดเลือกไม่ใช่สมาชิกฟีฟ่า
หมายเหตุ

**กระบวนการคัดเลือก**
เมื่อวันที่ 9 พฤษภาคม ค.ศ. 2017 สภาฟีฟ่าได้อนุมัติรูปแบบการจัดสรรโควตา สำหรับการแข่งขันรอบสุดท้าย 48 ทีมรูปแบบใหม่

**สรุปการคัดเลือก**

**อ้างอิง**

รอบคัดเลือก
2026
ฟุตบอลโลก 2026 รอบคัดเลือก โซนเอเชีย

การแข่งขันฟุตบอลโลก 2026 รอบคัดเลือก โซนเอเชีย (2026 FIFA World Cup qualification (AFC)) เป็นการแข่งขันฟุตบอลในโซนเอเชียซึ่งจะทำหน้าที่เป็นรอบคัดเลือกสำหรับฟุตบอลโลก 2026 ที่จะจัดขึ้นในประเทศแคนาดา สหรัฐ และเม็กซิโก สำหรับทีมชาติที่เป็นสมาชิกของสมาพันธ์ฟุตบอลแห่งเอเชีย (AFC) โควต้าทั้งหมด 3 ตำแหน่ง (โควต้าตรง 8 ตำแหน่ง และโควต้ารอบเพลย์ออฟระหว่างสมาพันธ์ 1 ตำแหน่ง) ในการแข่งขันรอบสุดท้ายที่มีให้สำหรับทีมของเอเอฟซี
กระบวนการคัดเลือกประกอบด้วย 5 รอบ สองรอบแรกเป็นการแข่งขันรอบคัดเลือกสำหรับเอเชียนคัพ 2027

**รูปแบบ**
 รอบที่ 1 (22 ทีม) : ทีมชาติที่มีอันดับต่ำที่สุด 22 ทีมจะถูกจับฉลากเป็น 11 แมตช์ และจะเล่นแบบเหย้าและเยือนในสองเลก "เพลย์ออฟ" ผู้ชนะผ่านเข้าสู่รอบ 2 ขณะที่ผู้แพ้จะได้สิทธิ์เข้ารอบ "เพลย์ออฟ" ของเอเชียนคัพ AFC 2027.- รอบที่ 2 (36 ทีม)  : 11 ทีมที่เป็นผู้ชนะจากรอบที่ 1 จะเข้าร่วมกับทีมอื่น ๆ อีก 25 ทีม พวกเขาจะแบ่งออกเป็น 9 กลุ่ม (A ถึง I) ด้วยระบบกลุ่มละ 4 ทีม ในแต่ละกลุ่ม จะแข่งกันกับอีก 3 ทีมทั้งในบ้านและนอกบ้าน รวมเป็น 6 นัด ผู้ชนะเลิศและรองชนะเลิศจากแต่ละกลุ่มจะผ่านเข้ารอบ 3 ของฟุตบอลโลกรอบคัดเลือก (และได้เข้าร่วมการแข่งขันเอเชียนคัพ 2027) ในขณะที่ทีมอันดับ 3 และ 4 จะได้ผ่านเข้ารอบ 3 ของการแข่งขัน เอเชียนคัพ 2027- รอบสาม : 18 ทีมจากที่ผ่านเข้ามาจากรอบสอง จะแบ่งออกเป็น 3 กลุ่ม ๆ ละ 6 ทีม  ทีมแชมป์กลุ่มอันดับ 1และ2  จำนวน 6 ทีม ได้สิทธิ์ไปเล่นฟุตบอลโลก 2026  ทันที ส่วนทีมอันดับ 3,4 ของทุกกลุ่มต้องไปเล่นรอบสี่เพื่อแย่งตั๋วที่เหลือ- รอบสี่ : 6 ทีม จากรอบสาม จะแบ่งการแข่งขันออกเป็น 2 กลุ่มๆละ 3 ทีม ทีมแชมป์ของ 2 กลุ่มนี้ จะได้สิทธิ์ไปเล่นฟุตบอลโลก 2026 ในฐานะทีมที่7,8 ที่ได้โควต้าของโซนเอเชีย 8.5ทีม    ส่วนรองแชมป์กลุ่ม 2 ทีมในรอบนี้ ต้องไปเล่นในรอบห้า - รอบห้า : รองแชมป์กลุ่ม 2 กลุ่มจากรอบสี่ ต้องลงเล่นเพื่อหาเอาหนึ่งทีมไปเพลย์ออฟกับทีมจากทวีปอื่นๆ

**การจับฉลาก**

**รอบแรก**

**รอบที่ 2**

**กลุ่ม เอ**

**กลุ่ม บี**

**กลุ่ม ซี**

**กลุ่ม ดี**

**กลุ่ม อี**

**กลุ่ม เอฟ**

**กลุ่ม จี**

**กลุ่ม เอช**

**กลุ่ม ไอ**

**รอบที่ 3**

**กลุ่ม เอ**

**กลุ่ม บี**

**กลุ่ม ซี**

**ดูเพิ่ม**
เอเชียนคัพ 2027 รอบคัดเลือก

**อ้างอิง**

**แหล่งข้อมูลอื่น**
Official FIFA World Cup website- FIFA.com- FIFA World Cup – the-AFC.com
คู่หูป่วน ก๊วนจับผี

คู่หูป่วน ก๊วนจับผี (유령을 잡아라) เป็นซีรีส์ทางโทรทัศน์ของเกาหลีใต้ในปี ค.ศ. 2019 ที่นำแสดงโดยมุน กึน-ย็อง และคิม ซ็อน-โฮ ออกอากาศทางช่องทีวีเอ็น ตั้งแต่วันที่ 21 ตุลาคม ถึง 10 ธันวาคม ค.ศ. 2019

**เรื่องย่อ**
ยูรยอง (มุน กึน-ย็อง) กลายเป็นตำรวจสืบสวนเพื่อตามหา ยูจิน (มุน กึน-ย็อง) น้องสาวฝาแฝดที่หายไปของเธอ เธอรู้สึกผิดหวังเพราะรายงานการสูญเสียน้องสาวฝาแฝดของเธอไม่ได้รับการเหลียวแลจาก ฮา มา-รี (ช็อง ยู-จิน) เจ้าหน้าที่ตำรวจในขณะนั้น เธอคิดว่าน้องสาวฝาแฝดของเธอตกเป็นเหยื่อของการฆาตกรรมต่อเนื่องโดยผีใต้ดิน เธอไม่ได้ปฏิบัติตามกฎเสมอไปเพราะเธอเชื่อมั่นในความยุติธรรม เธอร่วมมือกับ โก จี-ซ็อก (คิม ซ็อน-โฮ) ในคืนที่เธอเข้ากะ ด้วยความช่วยเหลือของ คิม อู-ฮย็อก (กี โด-ฮุน) เจ้าหน้าที่ตำรวจรถไฟใต้ดินที่สนใจในความอุตสาหะของเธอ เธอค้นหาน้องสาวฝาแฝดของเธอในอุโมงค์โดยที่หัวหน้าของเธอไม่รู้ โก จี-ซ็อกมีชื่อเสียงเพราะรูปลักษณ์ของเขาและเป็นเจ้าหน้าที่ตำรวจที่ดีที่สุดในชั้นเรียนของเขา เขาได้รับการเลื่อนขั้นให้เป็นตำรวจนครบาลพร้อมกับอดีตแฟนสาวของเขาคือ ฮา มา-รี แต่สถานการณ์บังคับให้เขาต้องเป็นตำรวจรถไฟใต้ดินซึ่งนำไปสู่การเลิกรากับแฟนสาว เขาปฏิบัติตามกฎอย่างเคร่งครัดและไม่ชอบความวุ่นวาย คู่หูของเขาอย่างยูรยองสร้างปัญหามากมายให้กับเขา แต่เนื่องจากความจริงใจของยูรยองสำหรับทุกกรณี เขาจึงเริ่มคิดถึงอดีตของเขา ต่อมา ยูรยองต้องการแยกทางกับคู่หูของเธอ เพราะเธอไม่ต้องการพึ่งพาเขาตลอดเวลา จี-ซ็อกเสียใจมากแต่เขาก็เข้าใจการตัดสินใจแยกทางของคู่หู

**หมายเหตุ**

**อ้างอิง**
หมวดหมู่:ละครโทรทัศน์ช่องทีวีเอ็น‎ 
หมวดหมู่:ละครโทรทัศน์เกาหลีใต้ในปี พ.ศ. 2562
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
เอเชียนคัพ 2027

เอเชียนคัพ 2027 (2027 AFC Asian Cup) จะเป็นการแข่งขันครั้งที่ 19 ของเอเชียนคัพ ซึ่งเป้นการแข่งขันฟุตบอลชิงแชมป์ระหว่างประเทศทุกสี่ปีของทวีปเอเชีย  จัดโดยสมาพันธ์ฟุตบอลแห่งเอเชีย (เอเอฟซี) การแข่งขันนี้จะมีทีมชาติ 24 ทีมเข้าร่วมหลังจากขยายทีมเพิ่มขึ้นในการแข่งขันปี ค.ศ. 2019

**การคัดเลือก**
รอบคัดเลือกสองรอบแรกจะเป็นส่วนหนึ่งของรอบคัดเลือกโซนเอเชีย สำหรับฟุตบอลโลก 2026 ประเทศเจ้าภาพซึ่งจะได้รับการคัดเลือกโดยอัตโนมัติสำหรับการแข่งขันเอเชียนคัพ คาดการณ์ว่าจะมีส่วนร่วมในรอบคัดเลือกเพื่อคัดเลือกฟุตบอลโลก 2026
หมู่เกาะนอร์เทิร์นมาเรียนา ซึ่งสมาคมฟุตบอลได้เป็นสมาชิกสมาพันธ์ฟุตบอลแห่งเอเชียเต็มรูปแบบลำดับที่ 47 ในการประชุมสภาครั้งที่ 30 ของสมาพันธ์เมื่อวันที่ 9 ธันวาคม ค.ศ. 2020 มีสิทธิ์เข้าร่วมการแข่งขันรอบคัดเลือกสำหรับเอเชียนคัพเท่านั้น

**ทีมที่ผ่านการคัดเลือก**

**อ้างอิง**

**แหล่งข้อมูลอื่น**
 AFC Asian Cup, the-AFC.com

หมวดหมู่:การแข่งขันฟุตบอลนานาชาติที่ประเทศซาอุดีอาระเบียเป็นเจ้าภาพ